Styret i Norsk selskap for 1700-tallsstudier ønsker velkommen til konferanse i Trondheim den 19. til den 21. november 2009 over temaet Opplysning og vitenskap. Det er per dags dato drøy 50 tilmeldte (inklusive dem som er påmeldt uten paper). I tillegg vil det onsdag den 18. november bli avholdt en forskerskole med konferansens to hovedtalere, Peter Burke, Oxford, og Charlotte Klonk, Humboldt. 
Et foreløpig program uten spesifiserte sesjoner for konferansen er nå lagt ut på selskapets hjemmesider: http://www.hf.ntnu.no/1700/konf/konf2009.htm Bemerk tidspunktet for generalforsamling i selskapet lørdag morgen. Spesifisert program vil legges ut etter hvert; mindre endringer i programmet kan imidlertid forekomme i løpet av november, det vil si etter at fristen for betaling av konferanseavgiften er gått ut.
Konferansen finner alle dagene sted i Trondheim sentrum, i det såkalte Suhm-huset som ligger på plassen bak Det kongelige norske vitenskapers museum i Erling Skakkes gate 47. Det vil legges ut et kart på selskapets hjemmeside i god tid innen konferansen begynner. Forskerskolen vil derimot foregå på Dragvoll universitetssenter i den såkalte ”Låven”.
Registrering til konferansen vil foregå torsdag fra kl. 11.00 på Suhmhuset. Deltageravgiften er fastsatt til kr. 150,- for medlemmer, og til kr. 500,- for ikke-medlemmer. Dette bes betalt senest 30. oktober til kontonr: 6401 66 54572

Det er reservert et begrenset antall værelser ved Quality Hotel Augustin (tlf. 73 54 70 00) for deltagere ved konferansen til en avtalt pris av kr. 868,- Ved bestilling skal da det oppgis at man kommer inn under en gruppereservasjon for NTNU.
Det vil bli avholdt en mottagelse med vin og lett servering på første konferansedag. Det er Det kongelige norske videnskabers selskab som er vert for kvelden, og mottagelsen finner sted i Katedralskolens festsal kl. 19.00.

Konferansens festmiddag vil foregå på Grenaderen restaurant, fredag den 21. kl. 19.30. Avgiften for festmiddagen er kr. 350.- Betales innen 30. oktober til kontonr: 6401 66 54572

